Γιώργος Κωστίκος

Ο Γιώργος Κωστίκος (Τασκένδη, 26 Απριλίου 1958) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του επιθετικού και νυν προπονητής. Είναι ο μικρότερος αδερφός του τερματοφύλακα Αλέκου Κωστίκου.

Καριέρα ποδοσφαιριστή

Σε συλλογικό επίπεδο 
Ξεκίνησε την καριέρα του από τον Πιερικό και στις 7 Οκτωβρίου 1973 στον Πολύγυρο πραγματοποίησε το ντεμπούτο του με τη φανέλα της ομάδας της Κατερίνης στο πρωτάθλημα Β΄ Εθνικής, σε ηλικία 15 ετών. Μετά την περίοδο 1976-77 αποκτήθηκε από τον ΠΑΟΚ με τον οποίο πανηγύρισε το πρωτάθλημα το 1985 έχοντας τη χρονιά εκείνη 8 τέρματα σε 17 συμμετοχές. Συνολικά στον ΠΑΟΚ αγωνίστηκε 9 χρόνια, πετυχαίνοντας 78 τέρματα στο πρωτάθλημα, 15 τέρματα σε 44 συμμετοχές στο κύπελλο και 4 τέρματα σε 17 συμμετοχές σε ευρωπαϊκούς αγώνες.

Το καλοκαίρι του 1986 έμεινε ελεύθερος από τον ΠΑΟΚ και αποκτήθηκε από τον Ολυμπιακό, με τον οποίο στέφθηκε το 1987 πρωταθλητής Ελλάδας. Την επόμενη χρονιά φόρεσε τη φανέλα του Διαγόρα Ρόδου, όπου και έκλεισε πρόωρα την καριέρα του. Συνολικά αγωνίστηκε σε 323 αγώνες πρωταθλήματος, πετυχαίνοντας 102 τέρματα.

Στην εθνική Ελλάδας 
Στις 23 Μαρτίου 1977, σε ηλικία μόλις 18 ετών, έγινε διεθνής με την Ελλάδα, στην εκτός έδρας φιλική αναμέτρηση εναντίον της Τσεχοσλοβακίας. Αγωνίστηκε συνολικά 35 φορές, σκοράροντας 3 τέρματα. Συμμετείχε στην αποστολή που επέλεξε ο Αλκέτας Παναγούλιας για το Euro 1980 στην Ιταλία, όπου αγωνίστηκε και στους τρεις αγώνες που έδωσε η Ελλάδα.

Στατιστικά στοιχεία ανά περίοδο

Καριέρα προπονητή 
Μετά την αποχώρησή του από την ενεργό δράση ξεκίνησε καριέρα προπονητή, έχοντας εργαστεί, μεταξύ άλλων, σε: Πιερικό, Λεβαδειακό, Κοζάνη, Ναυπακτιακό Αστέρα, Εθνικό, ΠΑΟΚ, Νέα Σαλαμίνα Αμμοχώστου, Απόλλωνα Καλαμαριάς, Βέροια κλπ.

Παραπομπές

Εξωτερικοί σύνδεσμοι 

 Η καριέρα του Γιώργου Κωστίκου στο national-football-teams

Έλληνες ποδοσφαιριστές
Έλληνες προπονητές ποδοσφαίρου
Ποδοσφαιριστές Εθνικής Ελλάδος
Ποδοσφαιριστές Πιερικού
Ποδοσφαιριστές ΠΑΟΚ
Ποδοσφαιριστές Ολυμπιακού Πειραιώς
Προπονητές ποδοσφαίρου Πιερικού
Προπονητές ποδοσφαίρου ΠΑΟΚ
Προπονητές ποδοσφαίρου Νέας Σαλαμίνας
Προπονητές ποδοσφαίρου Απόλλων Καλαμαριάς
Προπονητές ποδοσφαίρου Εθνικού Πειραιώς
Προπονητές ποδοσφαίρου Λεβαδειακού
Κ
Ποδοσφαιριστές Ευρωπαϊκού Πρωταθλήματος 1980
Ποδοσφαιριστές Σούπερ Λιγκ Ελλάδας
Προπονητές Σούπερ Λιγκ Ελλάδας